Diari Oficial de la Generalitat Valenciana


Sumari del DOGV 6515, del 06-05-2011 (2011/4884)

Informació pública de retaxació de càrregues d'urbanització del Programa d'Actuació Integrada Residencial Masia de Sant Francesc, UE-2.
---------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4884


Data del document
:   27-04-2011

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * administració local
    * pla d'urbanisme

Informació pública de retaxació de càrregues d'urbanització del Programa d'Actuació Integrada Residencial Masia de Sant Francesc, UE-2. [2011/4884]  
L'Alcaldia Presidència, en data 12 d'abril de 2011, ha dictat la Resolució de l'Alcaldia número 320/11 següent:   
Per mitjà d'un escrit amb registre d'entrada número 1401, de data 30 de març de 2011, Eduardo Casanova Borso di Carminati, en nom de l'entitat mercantil Residencial Masía de San Francisco, SL, presenta la sol·licitud de retaxació de càrregues d'urbanització del Programa d'Actuació Integrada Residencial Masia de Sant Francesc, UE-2, i hi adjunta a aquest efecte la memòria justificativa de la concurrència de les causes de retaxació que fa una suma de 124.314,70 euros i la llista actualitzada de titulars registrals.  
Vist que mitjançant l'Acord Plenari de l'Ajuntament de Náquera, de 2 de febrer de 2006, es va aprovar provisionalment el Programa d'Actuació Integrada de la Unitat d'Execució número 2, Masia de Sant Francesc, presentat per la mercantil Residencial Masía de San Francisco, SL. Aquesta aprovació va ser elevada a definitiva mitjançant l'Acord de la Comissió Territorial d'Urbanisme, de 6 de març de 2006.  
  
Vist que mitjançant l'Acord de la Junta de Govern Local, de data 29 de març de 2007, es va aprovar definitivament el projecte d'urbanització de l'esmentada UE-2.  
Vist que es formula una proposta de retaxació de càrregues que s'al·lega que la infraestructura elèctrica prevista en el projecte d'urbanització va ser plantejada en funció de les condicions de subministrament comunicades en el seu dia per Iberdrola i que aquestes condicions han sigut modificades substancialment per l'entitat esmentada.  
Atés que d'acord amb la disposició transitòria tercera, lletra e) del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), el contingut, la tramitació i l'aprovació del present expedient de retaxació de càrregues que es regirà pel que disposa la Llei Urbanística Valenciana.  
  
Atés que, de conformitat amb l'article 168 de la Llei Urbanística Valenciana, només serà motiu de retaxació el transcurs de dos anys des de la presentació de la proposició juridicoeconòmica per motius no imputables a l'urbanitzador, i l'aparició de circumstàncies sobrevingudes que no hagueren pogut preveure's en el moment de la redacció d'aquesta proposició.   
En desplegament de la norma esmentada anteriorment, l'article 389 del ROGTU estableix com a únics motius de retaxació de càrregues:  
«1. El transcurs de dos anys des de la presentació de la proposició juridicoeconòmica sense que s'haja iniciat l'execució del programa per motius no imputables a l'urbanitzador. En aquest cas, la revisió de preus tindrà lloc automàticament, amb aplicació del que disposa l'article 104 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
  
2. Encara que no haja transcorregut el termini anterior, com a conseqüència de l'aparició de circumstàncies sobrevingudes que tenen el seu origen en les variacions del projecte d'urbanització imposades per les administracions públiques, per causes d'interés general, imprevistes o no previstes en les bases de programació, o per canvis legislatius».  
La retaxació de càrregues, al seu torn, no podrà suposar una modificació o increment en la part d'aquestes corresponent al benefici empresarial de l'urbanitzador per la promoció de l'actuació.   
Atés que el procediment que ha de tramitar-se es concreta en els articles 390 i següents del ROGTU i ha de subjectar-se a les actuacions següents:  
- L'urbanitzador redactarà i presentarà davant de l'administració actuant una memòria de la retaxació de càrregues que justificarà la concurrència d'alguna de les causes legals que en determinen la procedència i la nova taxació de les càrregues l'exacció de la qual es pretén.  
- L'Ajuntament sotmetrà la memòria a informació pública amb la notificació als qui figuren com a interessats en l'expedient i, en tot cas, als titulars registrals de drets reals inscrits sobre finques afectades, la publicarà en el Diari Oficial de la Comunitat Valenciana i concedirà el termini de 15 dies hàbils per a formular-hi al·legacions.   
- Si es formulen al·legacions en què es plantegen discrepàncies respecte als costos pressupostats, l'administració actuant les resoldrà i demanarà els informes que crega oportuns.   
- L'administració actuant haurà de resoldre sobre l'aprovació de l'expedient de retaxació de càrregues, dins del termini màxim d'un mes des de la finalització del període d'informació pública. En el cas de silenci, aquest s'entendrà estimatori de la retaxació proposada per l'urbanitzador.   
- La resolució de l'expedient es notificarà a totes les persones interessades i es publicarà en el Diari Oficial de la Comunitat Valenciana.  
Vist que la documentació presentada compleix els requisits exigits per l'article 390.1 del ROGTU, i que s'ha presentat una memòria on es justifiquen àmpliament els motius de retaxació, fundada en noves exigències imposades per la companyia subministradora de la infraestructura elèctrica, Iberdrola Distribución Eléctrica, SAU, que comporten un increment dels costos d'execució d'aquesta infraestructura, respecte dels inicialment previstos.  
Aquesta Alcaldia, en virtut de les atribucions que li confereix l'article 21 de la Llei 7/1985, de 2 d'abril, Reguladora de la Llei de Bases de Règim Local, modificada per la Llei 57/2003, de 16 de desembre, de Mesures per a la Modernització del Govern Local, ha resolt:  
1. Admetre a tràmit la proposta de retaxació de càrregues d'urbanització presentada per l'entitat mercantil Residencial Masía de San Francisco, SL, pel que fa a les inicialment aprovades en el Programa d'Actuació Integrada Residencial Masia de Sant Francesc, UE-2.  
2. Sotmetre la memòria a què es fa referència a informació pública amb la notificació als titulars registrals indicats, la publicació en el Diari Oficial de la Comunitat Valenciana i la concessió a les persones interessades d'un termini de 15 dies hàbils per a formular-hi al·legacions. L'anunci publicat en el Diari Oficial de la Comunitat Valenciana determinarà l'inici del còmput de terminis.   
3. Requerir un informe als serveis tècnics municipals sobre les condicions tècniques imposades per Iberdrola, així com sobre el pressupost presentat i la resta de qüestions tècniques de l'expedient.  
Cosa que es fa pública perquè se'n prenga coneixement.   
  
Náquera, 27 d'abril de 2011.- L'alcalde: Ricardo Arnal Pavía.